ISIGIDIMI SAMAXOSA, JULY 1, 1875

5

lento yahlala kakubi nenga Mangqika. Balalisa e-Twatwa, kulapoke isifo satabata kona amandla amakulu kunene. Bakohlwa ke abantu kukudlula apo ngenxa yesifo sake, noko ebesifa akayiyekanga ukuyenza ityalike kuvunywe iculo lokuqala, eli lisemaculweni lilelokuqala kuti, kutiwa Ngulo Tixo mkulu osezulwini; elokuqala kuye, leliya saye sinibalisela ngalo. Kute kuba ityalike ibisenziwa pantsi komqonci, wati mayenzelwe endlwini yake. Uteke ngenye imini makubizwe u-Ncamashe wati kaye nditi kuwe, hambuye ku Ngqika uti isicaka sika Tixo siyagoduka, akuko sicaka saka sati apo besitunywe kona asagoduka ; mabatandaze ku Tixo bonke abantu. Utike ndite maze yena aye kushumayela ku Ndlambe okokuba isicaka sika Tixo siyagoduka. Wenjenjalo okunene u-Ncamashe lowo. Zite inkomo zapuma ebusuku, ebuhlanti kwakuxa afa kunene, ite yagaleleka kwa kusasa inkabi yake yenkomo ebekusitiwa ukubo- ngwa kwayo Nughulushe u-Ggqezeqamntwini ulu- nga lamapakati; ite yakufika kwelicala alele ngaku- lo ingapandle yona ; avakele esiti, lenkomo iguqulwe ngubanina, kute qutu, akwabiko upendulayo, ati kupupu aye kupuma, kwakumaxa yona iyayo esangweni, atike yena ngqo asinge kuyo, ati akufika kufupi kuyo, abuye eze kwasendlwini, iti yona isinge kwasendle. Utike ubekise ebantwini ngeliti lenkomo yilankomo ndati mini ndasungulwa, yati iminzwi yelanga yema kum, yaza yema kuyo. Nongqika maze ezinkomo angazipati, zingalwelwa nalilawo lentaba ziyinqambi. Etshiloke uti hambani niye kumba incwaba, abavuma abantu, bati, liyakumbelwa ntouina incwaba?

Wati nqa akubona abantu bengavumi ukwenza ingcwaba, ngokuba yena ebeselete ixesha lake li- pelile, uyagoduka wada walubiza ulugxa ngokwake, waya endaweni apo ingcwaba beliya kuba kona. Ngeloxesha imihlakulo yentsimbi ibingekabiko pa- kati kwa Maxosa, abantu bebelima ngamaceba omtati, ingcwaba lake lambiwa ngezingxa zemiti yada yanela imihla esapilile emanukuya naye engcwabeni, ezilinganisela nokuzilinganisela. Ngalo lonke ixesha abesifa akayiyekanga ityalike ukuyenza endlwini yake. Ngalomhla wabuba, wateta kunene ngalo ilizwi lika Tixo. Wati ngalomhla, “Ndiyagoduka ndiya kubawo.” Kugaleleke u-Hrunqa lakugqitywa ingcwaba elo ukumbiwa eselesindekile kaloku yena.”

Wamtetisa kunene uyisekazi lowo u-Hrunqa; esiti ububanjwe yintonina ngalo lonke elixesha, ubuvilenje ukuba ndiyafa? Kalokunje inteto ayiseko, ixesha lipelile : kupela wena uzele inkomo, usapo Iwam luya kuya asikolweni e-Gwali ku Ruluneli alukungena emdudweni. Watike kubantu bomzi wake, nize niligcine kunene ilizwi lika Tixo nibe yimbumba enjengeyamanyama niye kungena e-Gwali. Ningangeni emaxoseni, nize niti, noko intambo ifakwa emqaleni ngenxa yelizwi lika Tixo ningako nilinge ukulilahla. Noko nihlatywa nge ntshuntshe, ize ibe kokukona nilibambayo, noko senibetwa ngenduku, nize niligcine nilibambe kakulu nide nifele emitetweni yake. Wabizela kuye abantwana bake ababini besengamakwenkwe ; wati komkulu ogama lingu Kobe wena ulufundo lwam wati komncinane ogama lingu Dukwana wena ungumsimelelo wam, abantwana bam zeningabasi emaxoseni niyokubaqaba niti andinamakowetu.

Ngalomini esingatwe ngumntu, wati kuye unga- puki ndibeke pantsi. Eloke laba lelokupela. Kekaloku bati abantu ukwenza ityeya yokungcwaba bayiqala ngalomfo ka Gaba wasungulwayo kwesisizwe sintsundu, eyindlodlo kanye ngakuzo into zelizwi lika Tixo. Bagaula umti ogama lingumhlunguti bawuxoxa ngamazembe, bati bakugqiba bawulalisa umziba wake otyeyeni; bamngcwaba engcwabeni kwatetwa ngomnye wamadoda, abeselesiti nawo awuhambise umsebenzi ezindlwini zawo nakwabanye, u-Robert Balfour kwatandazwa yenye u-Charles Henry.

Indawo ebesite sayilibala enkulu ekungafune-

kiyo ukuba siyilibale, siyishiye nokuyishiya yile— Wayezeka abafazi ababini watike akukolwa, wati lowamncinane wasekunene wamnika eyake impahla, wati wena uselusihlobo sam, akabi sabamfazi. Londawo yindawo yokuba siyiqonde, umntu anga- tabati umfazi omncine ukuba ukolwe enabafazi ababini; omnye ingomkulu omnye ingomncinane.

Namhla sifike kwindawo yokugqibela makowetu ndilingile ngako konke endinako ukunibalisela.

AMASIKO OBUHEYIDENI.

No. 1.

Mount Authur, June 5, 1875.

Bazalwana no dade kuye u-Kristu, lencwadi ndiyibekisa kuni, nina bantu abantsundu, abata- batileyo igama le Nkosi u-Yesu Kristu, nabizwa ngokuba ngamakolwa. Bendingavuyayo kanye, ukuba bendinako nokuhamba pakati kwenu nditete ngezindawo endizakubala ngazo. Koko, tina bafundisi, ngulowo uneremente amele ukukangela zona, engenako ke ukufumane azishiye.

Indawo endifuna ukuyibekisa kuni ingomsebenzi we Nkosi. Ndakukangela mna, liko okunene icala elihambisekayo, kodwa elinye, elona liyintloko, limi. Ewe siyabona izindlu ezintle zetyalike, ezimelwa yimali eninzi, zisakiwa ngalamaxesha ngabantu abantsundu. Kanjako sibona imfundo yencwadi inxanyelwe kakulu; nokupumela kwabaninzi, ngentlalo yabo, nasezindlwini zabo, kuhle kanye. Ezizinto ke zilungile kanye, bekufanele ukuba zizanyelwe. Kodwa makungahambiseki zona zodwa, makuqubeke kunye nazo ukulahlwa kwezinto zonke zobunyama. Lilo ke icala enditi limi, ngokuba izinto zobuheyideni, ezinje ngamasiko zisahleli kakulu kubantu ababizwa ngokuba ngamakolwa. Lento ke yenzelwa ntonina. Izinto zobunyama zisagcinelwe ntonina, kunganina ukuba zipitikezwe kunye nezinto zokukanya? Andifumane ndisitsho bazalwana no dade. Lilipina isiko ekungatiwa lipelile kanye pakati kwenu namhla ekubeni ilizwi lika Tixo sekukade kangaka liko pakati kwenu? Ewe, anditsho ukuti akuko aba- pumileyo kanye, bako, siyabulela. Kodwa nditi ubuninzi bamaramente busahleli kulendlela yama- siko, nenkolo yezinto zobuheyideni. Masike sicaze- Masitabate isiko lokulobola ukuqala. Kupi apo lipele kona? nanamhla lisaquty wa ngokuba naxa abanye bengasalenzi ngokwakudala, basaliquba ngendlelana ezininzi. Abanye baliquba ngengcelo. Abanye manxa isoka liza kutshata bati into yonke mayifunwe lilo neza kulontombi, ezinje ngezivato nezidlo, abanye baquba ngenye indlela abanye ngenye ; kanti noko intloko, kuqutywa kwa Ulobolo. Abasalipikeleyo ke elisiko bati asinto yanto. Ukuba asinto yanto ligcinelwe nto- nina ke kangaka, lingena kuncany wa nje? Kanti akuko nenzuzo ngalo, ngokuba umntu ozuza inkomo ezilishumi ngentombi yake, ubuye akupe kwa ishumi, mhla kuzeka unyana. Hai, ndilifumene mna lisabanjiwe ngenkolo, ngokuba lilisiko lakowenu. Kanjalo ndilifumana mna liyinto ngendawo ezininzi. Neli siko eliyi ntloko yesi tixo sase maXoseni, ukuzila amasi abafazi ngexesha lesifo senyanga, ndilifumana litabatela kulendawo yokuba elotyolwe ngenkomo, ngako oko akanakudla amasi ngeloxesha. Nangapandle kwalondawo, ndilifumana liyinto, ngokuba kukufezwa komtshato wobu heyideni. Mandibuze ke, nditi yinto eyenzelwa nina, ukuba kubandakanywe umtshato wobuheyideni kunye nowo bu Kristu. Ifanelekile na lento? Ilungilena, ayisiso sono kodwa napambi ko Tixo? Umtshato wobu Kristu awanelena kumntu olikolwa, ngapandle kokuba afeze nowobuheyideni. Lendawo iyaraneleka kum kanye ; kanjalo ndifumana ukuba abo basayipikeleyo yomibini lemitshato, owona uyintloko kubo; owona mkulu, ukwangulo wobuheyideni. Hai maramente lento ayilunganga kanye, ukuba izinto zobuheyideni ni-

sazibona ukuba ziluncedo, senihlala kuzo kanye ukuba ngu Yehova ongu Tixo konzani yena, kodwa makungadityaniswa. Kanjako enye indawo ndibona mna elinye isiko lobuheyideni libamba elinye. Kwa eli lokulobola libamba ulwaluko.

Masike singene kulo ke ngoku. Kupi apo elisiko lolwaluko lipele kona? Nanamhla lisemi. Iminyaka yonke onyana babantu abazibizayo ngokuba ngamakolwa, bayalenza elisiko. Ndiyazi kambe, okokuba abazali babeka ityala ko nyana babo. Ewe ke, anditsho ukuti akuko abangati bapuluke ezandleni zabazali, noko abazali sebelitiye kangakananina elisiko ; kodwa nditi abaninzi akukabonakali ukulitiya nokulilwa ngokuqinileyo. Kukaninzi ndibona onyana benu maxa bengekalenzi elisiko, noko sebebakulu bepatwa ngobukwenkwe bati bakulenza kuqalwe ukuba babukwe bapatwe ngobudoda—Impato enjaloke iyalimisa eli siko ukuba lingapeli pakati kwenu. Kanjalo ke nditi, elinye isiko lihamba nelinye.

Maxa ninabazali nisenokuquba amasiko obuhe- yideni obudala benu, anjengo lobolo nezinye izinto, nonyana benu bayakuquba awobutsha, anje ngolwaluko nezinye izinto. Akuncedi nto ukuba nibayale ngolwaluko, kanti bayazi ukuba nani nisawagcinile amanye amasiko obuheyideni. Into enje ngokuti nyana warn, ulwaluko yinto embi, ekohlakeleyo, ungayingeni, kodwa ulobolo lona lulungile, asinto yanto, lungenziwa ; yinto engaqondisa banina? Hai, ayina koyisa mntu, nonyana benu ayinakuboyisa, ngokuba isiko lisiko, nokuba lulwaluko nokuba lulobolo. Lento yo- kwahlulahlula amasiko obuheyideni, kutiwe amanye alungile, amanye akalunganga, yiyona nto ibanga ukuba nanamhla abe akakapeli pakati kwenu napakati kwabantwana benu, nala eniwabonayo nani, ukuba akohlakele. Inye into eyakude incede, nakubantwana benu, yeyokuba nigwebe yonke into yobuheyideni ukuba mayipele pakati kwenu itshabalale kanye. Kungalusizi kanye ukuba kutshiwo ngani ukuti “ U-Yehova bayamoyika, no tixo babo babakonza, abapulapuli noko, kodwa benza ngalo isiko labo lapambili. Kanjako abantwana babo, nabantwana babantwana babo, njengokuba babesenza oyise babo, bayenza bona kude kube namhlanje, (II. Yokumkani 17 : 33. 40. 41.) Ndisapelake okwanamhla, nakuba ndiyakubuye ndivele ngezinye izinto. Ukugqibela nditi, vukani makolwa. Casani izinto zamasiko, obuhe- yideni. Umsebenzi wenkosi upantsi kanye, noko iramente zandayo ngamanani, amandla ka Tixo akabonakali ukungcwalisa nokufeza umsebenzi wake ezintliziyweni zamakolwa. Yintonina etintelayo? Imitandazo mininzi eyenzelwa lomhlaba, kodwa masikumbule ukuba akumele umtandazo wodwa. Ekubeni u-Yoshuwa ebetandaza ngenxa yokoyiswa ko Sirayeli, wati u-Tixo kuye “ Suka ume yinina lento uleleyo ngobuso bako? o-Sirayeli bonile. Andisayi kubuye ndibe nani ukuba anitshabalalisi lonto ilahlelweyo ekutshatyalalisweni kwa pakati kwenu.” (U-Yoshuwa VII. 10, 11,12). Ngati ke mna bazalwana no dade, i-Nkosi itsho nakuti, ngenxa yezinto zobuheyideni, nezamasiko ezihleliyo pakati kwetu. Yanga inkosi yetu ingasikelela lamazwi ngenxa yegama layo. Amen.

Umzalwana wenu kuye u-Kristu.

E. J. Warner.

AMAZWANA ABEKISWA KU SIR G,  
WOLSELEY.

Kuye odumileyo osisikulu u-Garnet Wolseley K. C. B., Umbusi wakomkulu we Koloni ase Natal, Nkosi epakamileyo ye sizwe sabamnyama.

Siyakuleka tina makolwa abamnyama ase Eree Church yase Scotland etunyelwe e-Pietermaritzburg. Sikulekela ukuqubela kuwe wena odumileyo intlangano yetu namakolwa amanye akuti akwa St Mark’s e-Springvale, e-Newheads, nase Em­maus, ngekuleka aba livezayo ngokuvuma noku-